ai4bharat/Pralekha huggingface dataset:
کوئلے کی وزارت
مرکزی وزیر پرہلاد جوشی نے کول انڈیا لمیٹڈ سے، نومبر کے آخر تک پاور پلانٹوں کو کم سے کم 18 دنوں کے کوئلہ اسٹاک کو یقینی بنانے کے لئے کہا
مرکزی وزیر نے 2024 تک ایک بلین ٹن کے بقدر کوئلہ پیدار کے ہدف کی حصولیابی کے لئے حکمت عملی تیار کرنے کی اپیل کی
نئی دہلی، یکم نومبر 2021:
کوئلہ، کانوں اور پارلیمانی امور کے مرکزی وزیر جناب پرہلاد جوشی نے کول انڈیا لمیٹڈ  اور اس کی ماتحت کمپنیوں سے اس سال نومبر کے آخر تک تھرمل پاور پلانٹوں کے پاس کم سے کم 18 دنوں کی کھپت کے لئے کوئلے کے اسٹاک کو یقینی بنانے کے لئے ہر ممکن کوشش کرنے کی اپیل کی۔ سی آئی ایل کی 47ویں یوم تاسیس تقریب سے ورچووَل انداز میں خطاب کرتے ہوئے جناب جوشی نے سی آئی ایل کو سال 2024 کے آخر تک ایک بلین ٹن کوئلہ پیدا کرنے کا ہدف حاصل کرنے کے لئے کہا۔ انہوں نے کوئلے سے متعلق سرکاری دائرہ کار کی اکائیوں کے سی ایم ڈی کو نظرثانی شدہ ہدف کی حصولیابی کے لئے تفصیلی حکمت عملی وضع کرنے کی ہدایت جاری کی۔
مرکزی وزیر نے بتایا کہ حال ہی میں بین الاقوامی منڈی میں کوئلے کی قیمتوں میں تین گنا سے زائد اضافہ رونما ہوا ہے جس کے نتیجے میں بھارت میں کوئلے کی درآمدات میں 38 فیصد تخفیف واقع ہوئی ہے۔ ساتھ ہی، بجلی کے مطالبے میں 24 فیصد سے زائد تخفیف واقع ہوئی ہے جو مضبوط اقتصادی ترقی کا اشارہ ہے۔ سی آئی ایل کی وقف افرادی قوت کی ستائش کرتے ہوئے جناب پرہلاد جوشی نے ملک کے مختلف حصوں میں کوئلہ کانوں کے اپنے حالیہ دوروں کو یاد کیا۔ انہوں نے کہا کہ کووِڈ۔19 کے نتیجے میں نافذ کیے گئے لاک ڈاؤن کے دنوں میں بھی کوئلہ پیداواری کاموں میں مصروف سورماؤں نے ملک میں توانائی سلامتی کو یقینی بنانے کےلئے چوبیسوں گھنٹے کام کیا۔
کوئلہ، کان اور ریلوے کے وزیر مملکت جناب راؤ صاحب پاٹل دانوے نے بھی یوم تاسیس کے پروگرام اور ایوارڈ تقسیم سے متعلق تقریب سے ورچووَل انداز میں خطاب کیا۔ انہوں نے ملک میں دستیاب کوئلہ کے بڑے ذخائر کا استعمال کرنے کی ضرورت پر روشنی ڈالی۔ وزیر موصوف نے حالیہ دنوں میں عمدہ کارکردگی اور کووِڈ۔19 وبائی مرض کے دوران خصوصی طور پر سماجی ذمہ داری کے شعبے میں کی گئی کوششوں کے لئے مبارکباد پیش کی۔
کوئلے کی وزارت کے سکریٹری ڈاکٹر انل کمار جین نے کوئلے کی سپلائی میں حالیہ کمی کو دور کرنے میں سی آئی ایل اور معاون کمپنیوں کے اہم کردار پر روشنی ڈالی اور سی آئی ایل کی قیادت کو مبارکباد پیش کی۔
کولکاتا میں قائم سی آئی ایل صدر دفاتر میں آج منعقدہ 74 ویں یوم تاسیس پروگرام کے دوران کانکنی کی قومی کمپنی کے سی ایم ڈی جناب پرمود اگروال نے کوئلہ شعبے کی عوامی دائرہ کار کی اکائیوں کا تحفظ، ماحولیاتی انتظام کاری، کوئلہ پیداوار اور خریداری، سی ایس آر پہل قدمی، وغیرہ کے الگ الگ زمروں میں کارپوریٹ ایوارڈس تفویض کیے۔
پیٹرولیم اور قدرتی گیس کی وزارت
بھارت نےنئی دہلی میں بھارت-عراق مشترکہ کمیشن کی میٹنگ کے 18ویں اجلاس کی میزبانی کی
پیٹرولیم و قدرتی گیس اور مکانات اور شہری امور کے مرکزی وزیر  جناب ہر دیپ سنگھ پوری نے آج نئی دہلی میں منعقد بھارت- عراق مشترکہ کمیشن کی میٹنگ کی 18ویں اجلاس میں عراق کے تیل کے وزیر اور توانائی کے امور کے نائب وزیر اعظم عالی جناب حیان عبدالغنی عبدالزہرا السواد کی میزبانی کی ۔
ہندوستانی صنعت کی کنفیڈریشن نے دونوں ملکوں کے کاروباری لیڈروں کے درمیان 19 جون 2023 کو ایک کاروباری گول میز کانفرنس کا اہتمام کیا تھا ۔
20 جون 2023 کو منعقد مشترکہ کمیشن کی میٹنگ کے دوران جناب ہردیپ پوری نے اپنے افتتاحی بیان میں دونوں ملکوں کے درمیان موجود قدرتی اور روایتی تال میل کو اجا گر کیا۔ انہوں نے اس قدرتی اور روایتی تال میل کو دنیا کی بڑھتی ہوئی توانائی کے مرکز کی حیثیت سے ہندوستان کی پوزیشن کے پیش نظر اجاگرکیا۔انہوں نے دونوں ملکوں کے درمیان تیل اور گیس سیکٹر ، صلاحیت سازی تجارتی معاملات میں تنوع سمیت دونوں فریقوں کے درمیان تعلقات کے استحکام کی ضرورت پر زور دیا۔انہوں نے عراق میں سرمایہ کاری کے مواقع کا پتہ لگانے کے لئے ہندوستانی کمپنیوں کی رضا مندی کو اجاگر کیااور تیل اور گیس سیکٹر کے بنیادی ڈھانچہ کی سہولیات کو جدید بنانے اور قیمت کے مناسب نظام کی بنیاد پر عراق سے خام تیل کی اضافی مقدار کی سورسنگ کے لئے اپنی سہولت کو بھی اجاگر کیا۔
عراق کے تیل کے وزیر عالی جناب حیان عبدالغنی عبدالزہرا السوادنے اپنے افتتاحی بیان میں باہمی تعاون کو تیز کرنے کے لئے مشترکہ کمیشن کی میٹنگ کے اعلیٰ ادارے کی اہمیت کو تسلیم کیا۔انہوں نے ہندوستانی کمپنیوں کا خیر مقد م کرنے کے لئے عراقی حکومت کی خواہش کا اظہار کیاتاکہ بازآباد کاری کے پروجیکٹوں سمیت عراق میں سرمایہ کاری کی جاسکے۔
میٹنگ کے دوران دونوں ملکوں نے خریدو فروخت کرنے والے تعلقات کو سرمایہ کاری ،تجارت اور ای پی سی خدمات کا احاطہ کرتے ہوئے توانائی کی شراکتداری تک لے جانے پر اتفاق کیا۔بات چیت میں دیگر اہم امور پر بھی تبادلہ خیال ہوا جن میں پانی کے وسائل کے بندوبست ،حفظان صحت میں تعاون شامل رہاجس کے تحت عراقی وفد نے ایک ہزار وارویٹرنس کے لئے جے پور فوڈ کیمپ کے اہتمام کے لئے ہندوستان کا شکریہ ادا کیا ۔ نائب وزیر اعظم نے اس اہم رول کی بھی تعریف کی جو بھارت عراقی شہریوں کو اعلیٰ معیار کی طبی سہولیات فراہم کرنے میں ادا کررہا ہے ۔اس کے علاوہ حکومت ہند کی طرف سے پیش کی جارہی مختلف اسکالر شپ کیلئے بھی عراقی وفد نے شکریہ ادا کیا ساتھ ہی عراق کی صلاحیت سازی میں اہم رول نبھانے پر بھی عراقی وفد نے بھارت کا شکریہ ادا کی۔
دونوں ملکوں کے درمیان سمجھوتوں پر دستخط کے بعد بھارت -عراق مشترکہ کمیشن کی میٹنگ کا 18 واں اجلاس اختتام پذیر ہوا۔
عراق کے توانائی کے امور کے نائب وزیر اعظم علی جناب حیان عبدالغنی عبدالزہرا السواد نے 19 جون 2023 کو بھارت کے نائب صدر جناب جگدیپ دھنکڑ سے بھی ملاقات کی۔
جناب عبدالغنی صحت اور خاندانی بہبود کے وزیر ڈاکٹر منسکھ مانڈویہ اور کامرس اور صنعت کے وزیر جناب پیوش گوئل سے بھی آج ملاقات کریں گے۔
ریلوے کی وزارت
جدید لنک - ہاف مین باش ریل کوچوں والی ہیراکھنڈ ایکسپریس کو ہری جھنڈی دکھاکر روانہ کیا گیا
مسافروں کی حفاظت اور آسانی پر خاص توجہ دی گئی ہے
نئی دہلی 13 ستمبر2021: ریلوے کمیونی کیشن ایکٹرانکس اور انفارمیشن ٹکنالوجی کے مرکز ی وزیر جناب اشونی ویشنو اور تعلیم ، ہنر مندی کے فروغ اور صنعت کاری کے مرکز ی وزیر جناب دھرمیندر پردھان نے نئی دلی کے ریل بھون سے ویڈیو کانفرنس کے ذریعہ آج شام نئی جدید ایل ایچ بی ریل ڈبوں کے ساتھ ٹرین نمبر 08445/08446 بھونیشور – جگدل پور – بھونیشور ، ہیراکھنڈ ایکسپریس کو ہری جھنڈی دکھاکر روانہ کیا۔
اس موقع پر اظہار خیال کرتے ہوئے جناب ویشنو نے کہا کہ وزیر اعظم نے ریلوے میں اصلاحات لانے کی ضرورت پر زور دیا ۔اس وژن کے تحت مکمل تبدیلی لاناہے اور محض رسمی تبدیلی نہیں لانا ہے۔ ہماری حکومت ان پروجیکوں کو ایک ایکسپریس موڈ میں چلا رہی ہے۔ ہر سال اوڈیشہ میں ریل کے بنیادی ڈھانچے کی ترقی کے لئے بجٹ میں تقریباََ سات ہزار کروڑ روپے منظور کئے جارہے ہیں۔ مرکزی حکومت بہتر کنکٹوٹی اور سہولتیں اپنے مسافروں کو فراہم کرنے کے تئیں عہد بستہ ہے۔ ہیرا کھنڈ ایکسپریس میں نئی جدید ایل ایچ بی ریکس متعارف کراتے ہوئے ٹرین مسافروں کو بہتر اور زیادہ خوشگوار سفر کا تجربہ فراہم کرے گی۔
تعلیم ، ہنر مندی کے فروغ اور صنعت کاری کے مرکز ی وزیر جناب دھرمیند ر پردھان نے کہا کہ ریلوے کے بنیادی ڈھانچے اور پروجیکٹوں کی ترقی کے شعبے میں اس خطے کو مرکزی حکومت کی جانب سے خصوصی توجہ دی جارہی ہے۔
ہیراکھنڈ ایکسپریس بھونیشور سے جگدل پور کا 784 کلومیٹر کا سفر طے کرتی ہے اور اس درمیان اوڈیشہ ، آندھرا پردیش اور چھتیس گڑھ میں 12 انٹر میڈیٹ اسٹیشنوں پر رکتی ہے۔ ہیراکھنڈ ایکسپریس میں ایل ایچ بی مسافروں کو بہتر آسائش ، آرام اور جھٹکوں سے پاک سفر فراہم کرے گی۔ ایل ایچ بی کوچز اینٹی ٹیلی اسکوپ ، محفوظ ، لائٹر اور زیادہ آرام دہ اور جرک فری ہیں۔ حفاظت کی نقطہ نظر سے روایتی ریل ڈبوں کو مرحلے وار ڈھنگ سے ایل ایچ بی ریل ڈبوں سے بدلنے کا کام کیا جارہا ہے۔ ہیراکھنڈ ایکسپریس اب پہلے کی طرح 12 ڈبو ں کے لوڈ کمبی نیشن کے ساتھ چلے گی یعنی ایک اے سی 2ٹائر -2 اے سی 3 ٹائر ،4 سلیپر کلاس ، 3 سیکنڈ کلاس ، سٹنگ اور 2 گارڈ کم لگیج اور دویانگ جن کوچز ۔
کامرس اور صنعت کی وزارتہ
کامرس اور صنعت کی وزارت کی جانب سے ٹائر تیار کرنے والوں کے لیے نئے رہنما خطوط
انڈین ٹائر صنعت نے برآمدات اور گھریلو فروخت کے لیے ٹائروں کو تیار کرنے کے لیے مانگ میں اضافہ دیکھا ہے۔گاڑیوں کی بڑھتی ہوئی ملکیت ٹائر صنعت کو مدد فراہم کرتی ہے۔ بڑھتی ہوئی نقل و حرکت اور صنعت کاری کی وجہ سے ٹرکوں اور بسوں کے ٹائروں کی مانگ میں بھی اضافہ ہوا ہے۔ تحقیق اور ترقی  اور جدید اور ماحول دوست ٹائروں کا آغاز بھی ٹائروں کی مارکیٹ کی ترقی میں مدد کرتا ہے۔
فی الحال، ڈائریکٹوریٹ جنرل آف فارن ٹریڈ  کی طرف سے جاری کردہ نوٹیفکیشن نمبر 12/2000-2015 مورخہ 12جون2020 کے مطابق نئے نیومیٹک ٹائروں کی درآمد کی اجازت کو ’محدود زمرہ‘ کے تحت رکھا گیا ہے اور اس وجہ سے، درآمد کنندگان مذکورہ نوٹیفکیشن کے تحت آنے والے ٹائروں کے درآمدی لائسنس کے لیے درخواست دینی ہوگی۔
ہندوستان میں ٹائروں کی صنعت کی مجموعی ترقی کو مدنظر رکھتے ہوئے، تجارت اور صنعت کی وزارت نے ٹائر بنانے والوں کے لیے تازہ رہنما خطوط تجویز کیے ہیں۔ ٹائروں کی تیاری کے لیے براؤن فیلڈ یا گرین فیلڈ پروجیکٹس میں ہندوستان میں سرمایہ کاری کرنے کا عہد کرنا، جو کہ پابندی کی فہرست میں آتے ہیں۔ مخصوص تفصیلات محکمہ کے متعلقہ ڈویژن برائے فروغ صنعت اور اندرونی تجارت  کے پاس دستیاب ہیں۔
وزارت دفاع
چیف آف ڈیفنس اسٹاف نے نئی دہلی میں دفاعی تحقیق وترقی کے ادارےکی جانب سے ’ہیومن فیکٹرز انجینئرنگ اِن ملٹری پلیٹ فارمز‘کے موضوع پر منعقد دو روزہ ورکشاپ کا افتتاح کیا
فوجیوں کے لئے بہترین سودیشی ہتھیار بنانے کے مقصد سے معیاری ضرورتوں اور ڈیزائن مرحلے میں ہیومن فیکٹرز انجینئرنگ کو شامل کرنے کی ضرورت:جنرل انیل چوہان
چیف آف ڈیفنس اسٹاف جنرل انیل چوہان نے 15مارچ 2023 کو نئی دہلی میں ’ہیومن فیکٹرز انجینئرنگ اِن ملٹری پلیٹ فارمز‘کے موضوع پر دو روزہ ورکشاپ کا افتتاح کیا۔اس ورکشاپ کا انعقاد دفاعی تحقیق و ترقی کے ادارے کی دہلی میں واقع تجربہ گاہ ڈیفنس انسٹی ٹیوٹ آف فیزیولوجی اینڈ ایلائیڈ سائنسزکے ذریعے کیا گیا ہے۔
اس انعقاد کا مقصد دفاعی سیکٹر میں ہیومن فیکٹرز انجینئرنگ کے سائنسی نفاذ کو یقینی بنانے کے لئے ایک پالیسی جاتی ڈھانچے کی تعمیر اور ضروری کام کے نظام کو تیار کرنا ہے، جس سے ’آتم نربھر بھارت‘کے وژن کو رفتار فراہم کی جاسکے۔ ہیومن فیکٹرز انجینئرنگ محفوظ و مؤثر استعمال کے لئے انسانی صلاحیتوں و حدوں کو ذہن رکھتے ہوئے آلات اور سسٹم کے ڈیزائن سے متعلق سائنس ہے۔
چیف آف ڈیفنس اسٹاف نے اپنے خطاب میں فوجیو ں کے لئے مناسب سودیشی ہتھیار تیار کرنے کے ضمن میں معیاری ضرورتوں اور ڈیزائن کی سطح پر ہیومن فیکٹرز انجینئرنگ کی سرگرمیوں کو شامل کرنے کی ضرورت پر زور دیا۔انہوں نے طویل وقت تک چلنے والی لڑائیوں اور مختصر مدت کی خصوصی دفاعی مہموں کو ذہن میں رکھتے ہوئے مربوط دفاعی ملازمین کی حصے داری کے توسط سے ایف ایف ای کے نفاذ کے لئے ایک بین سرگرم نظریہ و پالیسی جاتی ڈھانچہ تیار کرنے پر زور دیا۔
اس موقع پر دفاعی تحقیق و ترقی کے ادارے کے سیکریٹری اور ڈی آر ڈی او کے سربراہ ڈاکٹر سمیر وی کامت نے بھی خطاب کیا۔ انہوں نے پیداواری ترقی سرکل کے اٹوٹ حصے کی شکل میں ہیومن فیکٹرز انجینئرنگ کے نفاذ کے لئے ڈی آر ڈی او کے ذریعے کی گئی پہل کا ذکر کیا۔ ڈاکٹر سمیر وی کامت نے اس حقیقت پر زور دیا کہ یہ یقینی بنایا جانا ضروری ہے کہ تیار کی گئی مصنوعات نہ صرف ہندوستانی فوجیوں کے لئے تیار کی گئی ہیں، بلکہ یہ برامد کے لئے بھی دستیاب ہیں۔انہوں نے کہا کہ آرٹیفیشل انٹلی جنس اور دفاعی آلات کے لئے سسٹم جاتی خود مختاری کے عہد میں ہیومن فیکٹرز انجینئرنگ کی یکساں طور سے اہم رول ہوگا۔
اس ورکشاپ میں ڈائریکٹر جنرل، ڈی آر ڈی او ہیڈکوارٹر اور مستقبل کی دفاعی ٹیکنالوجی پر کام کرنے والی تجربہ گاہوں کے ڈائریکٹر، سیئنر سائنسداں؛اسٹریٹیجک منصوبہ بندی کے نمائندے ، آرمی ڈیزائن بیورو ، بختر بند کور، اِنفینٹری، جنگی جہاز ڈیزائن بیورو، ہندوستانی بری فوج اور کئی دفاعی صنعتوں و دفاعی پی ایس یو کے اعلیٰ افسران شرکت کررہے ہیں۔
بجلی کی وزارت
وزارت بجلی نے کمزور ہائیڈرو پروجیکٹس/پاور اسٹیشنوں کے لیے پیشگی انتباہی نظام کے نفاذ کے لیے دفاعی تحقیق اور ترقی کے ادارے کے ساتھ مفاہمت کی یادداشت پر دستخط کیے
- مفاہمت نامے پر وزارت بجلی کے سکریٹری جناب آلوک کمار اور محکمہ دفاع کے سکریٹری اور ڈی آر ڈی او کے چیئر مین ڈاکٹر سمیر وی کامت نے دستخط کیے۔
- بجلی کی وزارت اور ڈی آر ڈی او مشترکہ طور پر برفانی تودے، لینڈ سلائیڈنگ، گلیشیئرز، برفانی جھیلوں اور دیگر جغرافیائی خطرات کے خلاف مناسب تخفیف کے اقدامات تیار کرنے کی سمت کام کریں گے۔
- ڈی آر ڈی او کی مہارت کو پہاڑی علاقوں میں کمزور ہائیڈرو پروجیکٹس/ پاور اسٹیشنوں کے لیے جامع پیشگی انتباہی نظام تیار کرنے میں بھی استعمال کیا جائے گا۔
وزارت بجلی نے آج یہاں وزارت دفاع کے دفاعی تحقیق اور ترقی کی تنظیم  کے ساتھ ایک مفاہمت کی یادداشت پر دستخط کیے ہیں، تاکہ کمزور ہائیڈرو پروجیکٹس/پاور اسٹیشنوں کے لیے پیشگی انتباہی نظام کو نافذ کیا جا سکے۔ مفاہمت نامے پر وزارت بجلی کے سکریٹری جناب آلوک کمار اور محکمہ دفاع کے سکریٹری اور ڈی آر ڈی او کے چیئر مین ڈاکٹر سمیر وی کامت نے دستخط کیے
بجلی کی وزارت اور ڈی آر ڈی او مشترکہ طور پر برفانی تودے، لینڈ سلائیڈنگ، گلیشیئرز، برفانی جھیلوں اور دیگر جغرافیائی خطرات کے خلاف مناسب تخفیف کے اقدامات تیار کرنے کی سمت کام کریں گے۔ ڈی آر ڈی او کی مہارت کو پہاڑی علاقوں میں کمزور ہائیڈرو پروجیکٹس/ پاور اسٹیشنوں کے لیے جامع پیشگی انتباہی نظام تیار کرنے میں بھی استعمال کیا جائے گا۔ اس مفاہمت نامے کے ذریعے تیار کردہ وسیع مفاہمت کے ساتھ ڈی آر ڈی او اور متعلقہ پروجیکٹ ڈویلپرز کے درمیان علیحدہ اور مخصوص کام وضع کیے جائیں گے۔
بجلی اور این آر ای کے مرکزی وزیر جناب آر کے سنگھ کی بابصیرت قیادت میں بجلی کی وزارت نے ہائیڈرو پاور پروجیکٹس، خاص طور پر پہاڑی علاقوں کے بالائی علاقوں میں واقع پیشگی انتباہی نظام  کو لاگو کرنے کی پہل کی ہے۔ ای ڈبلیو ایس خطرات کی نگرانی، پیشن گوئی اور مستقبل کی قیاس آرائی ، آفات کے خطرے کی تشخیص، مواصلات اور بروقت کارروائی کے لیے تیاری کا ایک مربوط نظام ہے، تاکہ خطرناک واقعات سے قبل آفات کے خطرات کو کم کیا جا سکے۔ بجلی کی وزارت پہلے ہی ای ڈبلیو ایس کے نفاذ کے لیے سی ایس آئی آر – این جی آر آئی، آئی ایم ڈی، ڈبلیو آئی ایچ جی اور این آر ایس سی - آئی ایس آر او کے ساتھ مفاہمت ناموں پر دستخط کر چکی ہے۔
۔۔۔۔۔۔۔۔۔۔۔۔۔۔۔۔۔۔

U-14413
(Visitor Counter : 98
خوراک کی ڈبہ بندی کی صنعتوں کی وزارت
مہاراشٹر کے دیہی علاقوں میں زرعی پیداوار کی پروسیسنگ
مہاراشٹر میں ابھی تک 3 میگافوڈ پارکز،62 کولڈ چین پروجیکٹز ،12 ایگروپروسیسنگ کلسٹرز،39 فوڈ پروسیسنگ یونٹز کو منظوری دی گئی ہے
ڈبہ بند خوراک کی صنعتوں کی وزارت  مہاراشٹر کے دیہی علاوں سمیت ملک بھر میں ڈبہ بند خوراک کے سیکٹر کی مجموعی نمو اور ترقی کے لئے سنٹرل سیکٹر کی امبریلا اسکیم - پردھان منتری کسان سمپدا یوجنا  کو نافذ کررہی ہے۔ پی ایم کے ایس وائی کی اسکیموں کے تحت ایم او ایف پی آئی فوڈ پروسیسنگ / خوراک کو محفوظ کرنے سے متعلق صنعتوں کے قیام کے لئے انٹرپرینیورز کو گرانٹس ان ایڈ کی شکل میں قرض سے مربوط مالی امداد (کیپٹل سبسڈی فراہم کرتی ہے۔ ابھی تک وزارت نے مہاراشٹر میں مجموعی طور پر تین میگافوڈ پارکس، 62 کولڈ چین پروجیکٹ ، 12 ایگرو پروسیسنگ کلسٹرز، 39 فوڈ پروسیسنگ یونٹز،12 کرییئشن بیک ورڈ اینڈ فارورڈ لنکیجز پروجیکٹ اور خوراک کی جانچ کے لئے 26 لیبارٹریز پی ایم کے ایس وائی اسکیموں کے تحت مدد کے لئے منظوری دی ہے۔
آتم نربھربھارت پہل کے حصہ کے تحت جس کا مقصد 10 ہزار کروڑ روپئے سے 21-2020 سے 25-2024 تک پانچ سال کے دوران کریڈٹ لنک سبسڈی کے ذریعہ ایک ضلع ایک پروڈکٹ  کے نظریہ کی بنیاد پر دو لاکھ مائیکرو فوڈ پروسیسنگ انٹرپرائزیز کے قیام /جدید بنانے کے لئے مالی ، تکنیکی اور بزنس سپورٹ فراہم کرنے کے لئے ایم او ایف پی آئی مرکز کی حمایت یافتہ ایک اسکیم - پی ایم فارملائیزیشن آف مائیکرو فوڈ پروسیسنگ انٹرپرائیزز اسکیم  نافذ کررہی ہے۔اس میں سے مجموعی طور پر 20130 یونٹس 921.53 کروڑ روپئے کے ساتھ مہاراشٹر کو مختص کی گئی ہیں۔ کیلے کو مہاراشٹر کے دھولے اور جلگاوںضلعوں کے لئے او ڈی او پی کے طور پر منظوری دی گئی ہے۔
حکومت نے 22-2021 کے لئے بجٹ تقریر میں’’ آپریشن گرین اسکیم‘‘ ٹماٹر، پیاز اور آلو  کو 22 جلد خراب ہونے والی اشیا تک توسیع دینے کا اعلان کیا ہے تاکہ زراعت اور متعلقہ پروڈکٹس میں ویلیو ایڈیشن کو تقویت دی جاسکے۔ کیلے کو جلد خراب ہونے والی اشیا میں شامل کیا گیا ہے۔
یہ اطلاع آج لوک سبھا میں ڈبہ بند خوراک کی صنعتوں کے مرکزی وزیر مملکت جناب پرہلاد سنگھ پٹیل نے ایک تحریری جواب میں دی۔
مکانات اور شہری غریبی کے خاتمے کی وزارت
وزیراعظم سوندھی اسیکم کے تحت ، 31 جنوری 2021 تک ، 33.7 لاکھ سے زیادہ قرض کی درخواستیں موصول ہوئیں
18.4 لاکھ سے زیادہ قرضوں کو، منظوری دے دی گئی اور 13.8 لاکھ سے زیادہ قرضے ،فراہم کرادئے گئے
نئی دہلی، 08: فروری 2021:ہاؤسنگ اور شہری امور کی وزارت مرکزکے زیر انتظام ایک اسکیم نافذکررہی ہے ،جس کا نام ہے’’ دین دیال ایم پی انتیودیہ یوجنا-قومی شہری لائیولی ہڈ مشن ‘‘  ۔اس کا مقصد شہری غریب گھرانوں کی غریبی اور کمزورصورتحال کو ختم کرنا ہے۔اس مشن کے ایک حصے کے طور پرشہری خوانچہ فروشوں کو مدددینےکےپروگرام کا مقصد مناسب جگہوں تک رسائی ، ادارہ جاتی قرض ، سماجی تحفظ وغیرہ کی سہولت فراہم کرکے شہری خوانچہ فروشوں کی زندگی گزارنے کی تشویش کو ختم کرنا ہے۔
وزارت نے یکم جون 2020 کو وزیر اعظم اسٹیٹ وینڈرس کی آتم نربھر ندھی  اسکیم کا آغاز کیا تھا، جس کا مقصد تقریباََ 50 لاکھ اسٹریٹ وینڈرس کو اپنا کاروبار دوبارہ شروع کرنے کی غرض سے ، ایک سال کی مدت کے لئے ، 10000 روپے تک کا ورکنگ سرمایہ جاتی قرض فراہم کرنا ہے۔یہ 7 فیصدکی سالانہ شرح پر سودمیں سبسڈی کی شکل میں ترغیبات فراہم کرتا ہےبشرطیکہ قرض کی باقاعدہ واپس ادائیگی کی جاتی رہے۔ اس کے علاوہ یہ موجود ڈجیٹل لین دین کرنے کے لئے سالانہ 1200 روپے تک کا کیش بیک بھی حاصل کرسکتے ہیں۔اس اسکیم کے تحت جاری کردہ ’سفارش کا خط ‘  ان اسٹریٹ وینڈرس کو اس اسکیم کا فائدہ اٹھانے کے قابل بناتا ہے ، جو سروے میں شامل نہیں کئے جاسکے تھی یا انہوں نے سروے کی تکمیل کے بعد وینڈنگ کا کام شروع کیا تھا یا وہ دیہی /قبل –شہری علاقوں سے تعلق رکھتے ہیں لیکن شہری علاقوںمیں خوانچہ فروشی کرتے ہیں۔مستفضین اور ان کے خاندانوں کی سماجی واقتصادی پروفائلنگ کا آغاز کیا گیا ہے، اس کا مقصد مختلف سرکاری بہبود کی اسکیموں کے لئے ان کی اہلیت کا معائنہ کرنا نیز ان اسکیموں کو فائدہ حاصل کرنے میں ان کی مددکرنا ہے۔ منسٹری اسٹریٹ فوڈ وینڈرس کو ای-کامرس پلیٹ فارموں کو استعمال کرنے کے لئے سہولت فراہم کررہی ہے۔
ڈی اے وائی –این یو ایل ایم کے تحت مالی سال 15-2014 سے لے کر اب تک 3487.32 کروڑروپے کی رقم جاری کی گئی ہے۔ وزیر اعظم سوندھی اسکیم کے لئے منظورشدہ مختص رقم 600 کروڑروپے ہے۔ ان میں سے 66.56 کروڑروپے استعمال کئے جاچکے ہیں۔
ڈی اے وائی –این یو ایل ایم کے تحت42 لاکھ سے زیادہ خوانچہ فروشوںکی شناخت کی گئی ہے جیسا کہ ریاستوں اور مرکز کے زیر انتظام علاقوں نے رپورٹ کی ہے ۔ ان میں سے 21.7 لاکھ سے زیادہ خوانچہ فروشوں کو سرٹیفکیٹس آف وینڈنگ  جاری کردئے گئے ہیں جبکہ 24.4 لاکھ سے زیادہ اسٹریٹ وینڈرس کو شناختی کار ڈ جاری کئے جاچکے ہیں۔
پی ایم سوندھی اسکیم کے تحت 31 جنوری 2021 تک 33.7 لاکھ سے زیادہ قرض کی درخواستیں وصول ہوچکی ہیں، ان میں سے 18.4 لاکھ سے زیادہ قرضوں کو منظوری دی گئی ہے جبکہ 13.8 لاکھ سے زیادہ قرضے فراہم کئے جاچکے ہیں۔
ڈی اے وائی –این یو ایل ایم ، 3ٹئر مشن انتظامیہ یونٹوں کے ذریعہ،قومی ،ریاستی اور شہری مقامی ادارے ،کی سطح پر ، راجستھان سمیت ملک بھر میں نافذکیاگیاہے۔
چھوٹی صنعتوں کا ترقیاتی بینک (ایس آئی ڈی بی آئی ، وزیر اعظم سو ندھی کے لئے نفاذ کا شراکتدار ہے جوکہ مرکزی شعبے کی ایک اسکیم ہے۔ یو ایل بی اور قرضہ دینے والے ادارے خوانچہ فروشوں کی شناخت کرنے اور انہیں قرضے فراہم کرنے میں اہم رول ادا کرتے ہیں۔
اس بات کی معلومات آج لوک سبھا میں ہاؤسنگ اور شہری امور کے وزیر مملکت  جناب ہردیپ سنگھ پوری نے ایک تحریر ی جواب میں فراہم کی ۔
اسٹیل کی وزارت
او سی پی-1  اور صنعت 4.0  پر سینٹر آف انٹرپرینیورشپ  کا سافٹ لانچ
جناب اتل بھٹ، سی ایم ڈی، آر آئی این ایل ، چیف مینٹر  اور جناب اروند کمار، ڈائریکٹر جنرل، ایس ٹی پی آئی  اور چیئرمین ایس ٹی پی آئی نیکسٹ نے آج ورچوئل طریقے سے صنعت 4.0  اور او سی پی-1  پر باوقار سینٹر آف انٹرپرینیورشپ  کے سافٹ لانچ کا اعزاز حاصل کیا۔
اس سرگرمی کے پہلے مرحلے میں آر آئی این ایل نے کچھ مسئلہ جاتی بیانات  کا اشتراک کیا جو ویب سائٹ  پر دستیاب ہیں اور اس او سی پی پروگرام کے ذریعے کلپترو پروجیکٹ میں کام کرنے کے لئے اسٹارٹ اپس کا انتخاب کیا جائے گا۔
اپنے کلیدی خطاب میں ، جناب اروند کمار نے اظہار خیال کیا کہ اس سی او ای میں صنعت 4.0 پر کام کرنے کے لئے صرف کمپیوٹر سائنس اور اس سے متعلقہ فارغ التحصیل افراد کے عام خیال کے برعکس مصنوعی ذہانت کے علم کے ساتھ انجینئرنگ کے تمام شعبوں کی ضرورت ہے۔ انہوں نے مزید کہا کہ کلپترو پورے ہندوستان میں تمام 20 ایس ٹی پی آئی ، سی او ایز کی ماں ہو گی اور یہ دیگر سبھی سی او ای کو چلانے کا کام کرے گی۔
آر آئی این ایل کے سی ایم ڈی جناب اتل بھٹ نے اپنے خطاب میں کہا کہ ایم ای آئی ٹی وائی  ، ایس ٹی پی آئی اور آر آئی این ایل کا کنسورشیم دراصل آر آئی این ایل، ویزاگ کے دیگر پی ایس یوز اور ہندوستان میں دیگر فولاد کی صنعتوں میں ’صنعت 4.0 ‘پر عمل درآمد میں اسٹارٹ اپ کو پروان چڑھانے میں کافی مدد گار ثابت ہوگا۔ انہوں نے مزید زور دے کر کہا کہ آر آئی این ایل حکومت ہند کی آتم نربھر بھارت پالیسی کے مطابق اسٹارٹ اپ کو پروان ثرھانے میں مدد کرنے اور آر آئی این ایل کے مسائل / چیلنجوں کو حل کرنے میں دستیاب مواقع کا استعمال کرنے کے تئیں پابند عہد ہے۔ جناب اتل بھٹ نے وشاکھاپٹنم کی سبھی اہم صنعتوں اور کمپنیوں جیسے کہ این ٹی پی سی ، ایچ پی سی ایل ، بی آر سی ، ایچ ایس وائی، پورٹ ٹرسٹ ، بی ایچ ای ایل سے بھی درخواست کی کہ وہ اپنے مسائل کے حل کے لئے کلپترو کی خدمات کو بروئے کار لائیں۔ جناب اتل بھٹ نے مزید کہا ’’اس سمت میں دیگر تمام صنعتوں کے باہمی تعاون سے صنعت 4.0 کے جلڈ نفاذ سے ہندوستان کو فائدہ ہوگا‘‘۔
جناب کیشو آر مورگیش ، سی ای او ، ڈبلیو این ایس گروپ اور شریک چیف سرپرست ، کلپترو ، پروفیسر پی وی جی ڈی پرساد ریڈی ، وائس چانسلر آندھرا یونیورسٹی اور آر آئی این ایل کے ڈائریکٹرز بھی اس موقع پر موجود تھے۔
خیرمقدمی تقریر ڈاکٹر سی وی ڈی رام پرساد ، ڈائریکٹر - حیدرآباد نے کی اور شکریہ کی تحریک ڈاکٹر بی سریش ایڈیشنل ڈائریکٹر اور او آئی سی ، ایس ٹی پی آئی وشاکھاپٹنم نے پیش کی۔
۔۔۔۔۔۔۔۔۔۔
ش ح۔ م م ۔ ن ا۔
U-10494
(Visitor Counter : 76
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں194.20 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا7.50 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,94,20,01,325
|
|
بچی ہوئی خوراکیں
|
|
7,50,06,120
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 194.20کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں7.50 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔